עיתונאי, דוקטור לביופיזיקה, עורך ומתרגם. היה עורך העיתון "במעלה" ופנה לקריירה מדעית. מאוחר יותר היה פובליציסט ב"דבר" ואחר-כך גם ב"ידיעות אחרונות", שם ערך את עמוד המאמרים. עוסק בעריכה ותרגום של ספרי ילדים, מדע פופולרי, היסטוריה פוליטית וספרי יען. מחבר הלקסיקון "הכל פוליטי"
נולד ב-31 באוקטובר 1940. שירת בנח"ל המוצנח. בוגר האוניברסיטה העברית ובעל תואר דוקטור ממכון ויצמן. בשנים 1970–1980 עסק בחקר חלבונים במחלקה לביופיזיקה במכון. בשנים 1959–1960 ערך את "במעלה", עיתון תנועת הנוער-העובד-והלומד. מ-1974 ועד 1988 היה פובליציסט ב"דבר", ומ-1979 גם ב"ידיעות אחרונות". בשנים 2001–2005 ערך את עמוד המאמרים ב"ידיעות אחרונות". ב-2004 זכה בפרס ביקורת התקשורת של האגודה לזכות הציבור לדעת "עבור מאמציו האמיצים להביא לאיזון פוליטי ואידיאולוגי בין הדעות המפורסמות במדור המאמרים". טוריו התפרסמו גם באתר האינטרנט Ynet, מקבוצת "ידיעות אחרונות". לימד עריכה באוניברסיטה העברית, במכללת עמק הירדן, במכללת תל-חי ובמכללת ספיר. תירגם וערך עשרות ספרים בתחומים מגוונים, ובעיקר ספרי מדע פופולרי והיסטוריה פוליטית. חתן פרס אהרן קציר לכתיבה מדעית פופולרית (1977) ופרס טשרניחובסקי לתרגומי מופת (1999). ב-2001 התפרסם ספרו "הכל פוליטי – לקסיקון הפוליטיקה הישראלית". השתמש בשם העט אבי טנא. נפטר ב-3 באוגוסט 2011. הותיר אחריו אישה ושלושה ילדים, ביניהם העיתונאי אסף כרמל. "הכל פוליטי, לקסיקון הפוליטיקה הישראלית". הוצאת דביר, 2001 "פרטים ממוחם הקודח: חיפופים בעובדות", מאת עמוס כרמל, גיליון מס 17 הטורים של עמוס כרמל ב-Ynet טור שבועי בעיתון "הצופה": הפרס הישראלי לביקורת התקשורת 2004, "האגודה לזכות הציבור לדעת, הילה רפופורט, 17.12.04 "שיטה מהירה, כמותית ואוטומטית לסינתזה של פפטידים ארוכי שרשרת", עמוס כרמל, מתוך "מדע – עיתון מדעי לכל" כרך כ"ט מספר 2, הוצאת מוסד ויצמן לפרסומים במדעי הטבע ובטכנולוגיה